### Beslutning

Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.

**Budgetforslag fra SF**

Antallet af børn og unge, der går i et specialpædagogisk undervisningstilbud, stiger fortsat i [adresse] og er steget med 34 % siden 2014. I samme periode er elevgrundlaget kun stedet med 3,4 %.

At flere børn henvises til specialpædagogiske tilbud, opleves ikke kun i [adresse] men også nationalt og landsgennemsnittet for børn i segregerede specialundervisning i skoleåret 2019/2020 er ifølge KL’s opgørelser 4,69 % af alle elever mens det i [adresse] er 4,23 % af eleverne.

For skoleåret 2020/2021 forventes antallet af elever i specialundervisning af stige yderligere og dermed presses skolernes økonomi endnu mere.

Fx forventes det i [adresse], at skolernes i skoleåret 2019/2020 skal finansiere specialpædagogiske undervisningstilbud for 50 mio. kr. mere end de får tildelt i deres budget. Hvis stigningen af elever i specialklasser fortsætter i 2020/2021 vil skolernes udgift tilsvarende stige endnu mere.

Sidste års finansforhandlinger resulterede i, at [adresse] fik 30 mio. kr. til specialundervisningen. Men udviklingen i [adresse] har med alt tydelighed vist, at behovet er langt større og presser skolernes økonomi hårdt.

De manglende ressourcer kan skolerne kun tage fra deres faste budget, hvilket reelt svarer til, at der på hver skole i kommunen yderligere skal effektiviseres næsten en lærerstilling væk, for alene at kunne opfylde behovet for specialpædagogiske undervisningstilbud og for at kunne finansiere disse.

**Derfor foreslår SF, at der afsættes 23 mio. kr. årligt i en tre-årig periode. Pengene skal bruges inden for tre områder:**

* Børne- og læringsfællesskaber på skolerne. Målet er, at skolerne gives mulighed for at arbejde med børne- og læringsfællesskabet for alle elever på den enkelte skole, og dermed give bedre mulighed for, at man på den lokale skole kan arbejde med mellemformer mellem special- og almenundervisning.

* Mellemformer mellem specialundervisning og almene klasser i skolen. Målet er, at den lokale skole kan udvikle lokale løsninger for, hvordan der kan arbejdes med mellemformer mellem special- og almenundervisning. Mellemformerne skal tilgodese børn med specialpædagogiske behov men også det generelle børnefællesskab på skolen. Mellemformerne skal samtidig være med at reducere det økonomiske pres skolerne oplever til køb af specialklassepladser idet det med mellemformerne bliver muligt at lave lokale løsninger, der ikke nødvendigvis kræver køn af specialklasseplads.

* Fortsat sikring af et højt fagligt niveau i specialklasserne. Med budgetforliget for 2017/2020 afsatte kommunen midler til, at Børn og Unge kunne arbejde for, at flere elever i specialklasser bestod folkeskolens afsluttende prøver og dermed blev givet bedre muligheder for senere at tage en ungdomsuddannelse. Tiltaget har været medvirkende til et forøget fagligt fokus i specialklasserne. For at sikre børn i specialklassers reelle mulighed for at indgå i mellemformer, og de børnefællesskaber der er i den lokale skole, ønskes tiltaget videreført med 0,5 mio. kr. i de tre kommende år.

Med i tiltagene i budgetforslaget skal det desuden sikres, at elevernes trivsel og personlige udvikling er i fokus og at forældrene inddrages lokalt i forhold til udviklingen af mellemformer på den enkelte skole.

For at tiltagene skal opnå den fulde effekt skal der med budgetforslaget ligeledes etableres et endnu tættere og praksisnært samarbejde mellem den lokale skole og PPR, hvor der gives sparring om de konkrete muligheder og udfordringer den enkelte skole måtte opleve i arbejdet med børne- og læringsfællesskaber og mellemformerne.

Budgetforslaget er stillet af: Asger Henriksen, Carl Nilsson og Hannah Olesen, SF [adresse]

### Sagens forløb

24-06-2020 [adresse]
Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.